13 Jehova o ile a hlakisa hore Jesu ke peo e tshepisitsweng, setloholo sa Davida se neng se tla busa e le Morena. (Luka 1:30-33; 3:21, 22) Ha Jesu a qala tshebeletso ya hae, e ile ya ka batho ba tjhabelwa ke letsatsi mabapi le morero wa Modimo. (Mat. 4:13-17.) Ka mohlala, Jesu o ile a hlakisa hore na “noha” e boletsweng ho Genese 3:14, 15, e ne e le mang, ha a bitsa Diabolose “mmolai” le “ntate wa leshano.” (Joh. 8:44) Lengolong la Tshenolo leo Johanne a ileng a le ngola, Jesu o ile a re “noha ya pele” ke “Diabolose le Satane.” * (Bala Tšenolo 1:1; 12:9.) Lengolong lona leo, Jesu o ile a bontsha kamoo yena, peo e tshepisitsweng, a tla phethahatsa boprofeta bo ileng ba bolelwa serapeng sa Edene mme a silakanye Satane hoo a ke keng a hlola a e ba teng.—Tšen. 20:7-10. 14 Nako le nako ho ba le barab’abo rōna ba hlorisoang. Ka mohlala, Armenia, barab’abo rōna ba ka bang 40 ba kentsoe chankaneng hobane ba sa jele paate, ’me ba bang ba bangata ba ka ’na ba kenngoa chankaneng likhoeling tse tlang. Eritrea, bahlanka ba Jehova ba 55 ba kentsoe chankaneng ’me ba bang ba bona ba lilemo li ka holimo ho 60. Korea Boroa teng ke Lipaki tse ka bang 700 tse kentsoeng chankaneng ka lebaka la tumelo ea tsona. Boemo bona bo ’nile ba tsoela pele moo ka lilemo tse ka bang 60. A re rapelleng hore botšepehi ba barab’abo rōna ba hlorisoang linaheng tse sa tšoaneng bo tlisetse Molimo thoriso ’me bo thuse batho ba ratang ho loka hore ba emele borapeli ba ’nete.—Pes. 76:8-10.